มข.จัดงานวันเกษตรภาคอีสานครั้งที่16 สืบสานพระราชดำริ-นำความรู้เกษตรแนวใหม่
29-01-2009, 07:59
กระทู้ 3,753	มข.จัดงานวันเกษตรภาคอีสานครั้งที่16 สืบสานพระราชดำริ-นำความรู้เกษตรแนวใหม่
รศ.ดร.อนันต์ พลธานี คณบดีคณะเกษตรศาสตร์ มหาวิทยาลัยขอนแก่น เปิดเผยว่า กระทรวงเกษตรและสหกรณ์ ร่วมกับ มหาวิทยาลัยขอนแก่น กำหนดจัดงานวันเกษตรภาคอีสาน ประจำปี 2552 ภายใต้คำขวัญการจัดงานว่า "เกษตรอีสาน สืบสานพระราชดำริ" งานวันเกษตรอีสานนี้เป็นกิจกรรมที่ได้จัดขึ้นเป็นประจำทุกปีและครั้งนี้เป็นครั้งที่ 16 โดยได้รับความร่วมมือในการจัดงานจากหน่วยงานสังกัดกระทรวงเกษตรและสหกรณ์ ม.ขอนแก่น และหน่วยงานภาคเอกชนกว่า 15 แห่ง สำหรับงานวันเกษตรภาคอีสาน ประจำปี2552 จะจัดขึ้นในระหว่างวันที่ 23 ม.ค. - 1 ก.พ.2552 ณ อุทยานเทคโนโลยีการเกษตร ม.ขอนแก่น ซึ่งมีพื้นที่สำหรับการจัดงานในครั้งนี้ทั้งสิ้น จำนวน 40 ไร่ ณ อาคารนิทรรศการจตุรมุข อุทยานเทคโนโลยีการเกษตร
สำหรับวัตถุประสงค์ของการจัดงานในครั้งนี้คือ 1.เพื่อเผยแพร่และถ่ายทอดความรู้ทางการเกษตร และเทคโนโลยีการเกษตร และเพื่อเผยแพร่ผลงานด้านพัฒนาการเกษตรตามนโยบายของรัฐ 2.เพื่อกระตุ้นและส่งเสริมการขยายตัวของธุรกิจเกษตรและอุตสาหกรรมเกษตรขนาดกลางและขนาดย่อม 3.เพื่อส่งเสริมและเผยแพร่สินค้าหนึ่งตำบลหนึ่งผลิตภัณฑ์ และผลผลิตจากเกษตรกร และ 4.เพื่อกระตุ้นให้เยาวชน นักเรียน นักศึกษา เห็นความสำคัญของอาชีพเกษตรในฐานะผู้ผลิตอาหารและการเป็นครัวของโลกการจัดงานในครั้งนี้ จะประกอบไปด้วย การสัมมนาวิชาการด้านพืชและสัตว์ การเสวนาวิชาการเกษตร การแสดงนิทรรศการเกษตรและนิทรรศการทางด้านอื่นๆ การประกวดและแข่งขันด้านการเกษตร การประกวดผลงานและแข่งขันศิลปหัตถกรรมภูมิปัญญาชาวบ้านมหกรรมการแปรรูปผลิตภัณฑ์การเกษตร เพื่อใช้เป็นอาหาร การสาธิตการประกอบอาหาร การแข่งขันและตอบปัญหาด้านการเกษตรของนักเรียนและนักศึกษา การฝึกอบรมอาชีพเกษตร การออกร้านแสดงผลิตภัณฑ์และจำหน่ายผลิตผลของห้างร้านเอกชน นักศึกษา
รศ.ดร.อนันต์ กล่าวการจัดงานครั้งนี้ ทางคณะกรรมการดำเนินงานยังได้จัดให้มีกิจกรรมอื่นๆ อีกมากมายที่มุ่งเน้นเผยแพร่และถ่ายทอดความรู้ทางด้านการเกษตรและเทคโนโลยีการเกษตรสู่เกษตรกรและชุมชนในเขตภาคตะวันออกเฉียงเหนือ ซึ่งหากทางกลุ่มเกษตรกร นักเรียน นักศึกษาที่สนใจมาเที่ยวชมงาน สามารถติดต่อมัคคุเทศก์นำเที่ยวเป็นการล่วงหน้าได้ที่ อ.ดวงกมล สุวรรณฤทธิ์ มือถือ 08-1873-2338 หรือที่ 0-4320-2365, 08-1055-5329 และ 08-9481-3184
ข้อมูลเพิ่มเติม http://agmis.kku.ac.th/agfair52/index.htm
นสพ.ข่าวสด วันที่ 29 มกราคม พ.ศ. 2552 หน้า 29
อ้างข้อความนี้ 29-01-2009, 09:38
กระทู้ 6,150	Re: มข.จัดงานวันเกษตรภาคอีสานครั้งที่16 สืบสานพระราชดำริ-นำความรู้เกษตรแนวใหม่
พี่น้องที่อยู่ขอนแก่นคือบ่ถ่ายรูปงานมาให้เบิ่งแนะน้อ...อิอิอิ
อ้างข้อความนี้ 05-02-2009, 14:20
กระทู้ 2,078	Re: มข.จัดงานวันเกษตรภาคอีสานครั้งที่16 สืบสานพระราชดำริ-นำความรู้เกษตรแนวใหม่
ว้าว..ศิษย์เก่าคือจั่งน้องเขมราฐเห็นมหาลัยเจ้าของมีงานดี ๆ มีวิจัยดี ๆ ออกมากะปลื้มค่ะ
kku 40*